অভিষেকেই চাঞ্চল্য ছড়িয়েছেন। শতরানের আলোয় সচিনের ফেলে আসা স্মৃতিই জাগিয়ে তুলেছেন। খ্যাতির শীর্ষে ওঠার আগেই এবার আইনি লড়াই শুরু হয়ে গেল তরুণ তুর্কিকে ঘিরে। পৃথ্বী শ’র হয়ে প্রতিনিধিত্ব করে যে সংস্থা বেসলাইন ভেঞ্চার্স তাঁরা আবার আইনি লড়াই শুরু করে দিল একটি ই-ওয়ালেট এবং ফুড ডেলিভারি অ্যাপ সংস্থার বিরুদ্ধে। দায়ের হল ১ কোটি টাকার ক্ষতিপূরণের মামলা।

এই বিষয়ে অন্যান্য খবর

পৃথ্বীকে নিয়ে মুম্বইকে টেক্কা কলকাতা পুলিশের, অভিনব ভাবনায় চমক
বিপদের ‘১০০’ জুড়ে গেল পৃথ্বীর সঙ্গে, মুম্বই পুলিশ চমকে দিল তারকাকে
ঠিক যেন সচিন! অভিষেক টেস্টে সেঞ্চুরি বিস্ময়কর প্রতিভা পৃথ্বীর
অভিষেকেই চমক দেবেন, জানা গিয়েছিল টেস্টের আগের দিনই, রইল ভিডিও


ই-ওয়ালেট এবং ফুড ডেলিভারি অ্যাপের বিরুদ্ধে বেসলাইন-এর অভিযোগ পৃথ্বী কিংবা তাঁর প্রতিনিধি সংস্থা কোনও অনুমতি ছাড়াই তাঁদের টুইটে পৃথ্বীর নাম অসৎ উদ্দেশে ব্যবহার করেছে। পৃথ্বী ছাড়াও রবীন্দ্র জাদেজা, পিভি সিন্ধুদের মতো তারকাদেরও প্রতিনিধিত্ব করে বেসলাইন।
বেসলাইনের ম্যানেজিং ডিরেক্টর তুহিন মিশ্র এক সর্বভারতীয় প্রচারমাধ্যমে জানান, ‘‘এটা শুধুমাত্র সংশ্লিষ্ট ক্রিকেটারের কীর্তির পক্ষে অনৈতিক নয়, ক্রিকেটারদের সঙ্গে যুক্ত স্পনসরদেরও কাছেও বিষয়টি ঠিক নয়।’’
শেষ পর্যন্ত জানা গিয়েছে, আইনি চিঠি পেয়েই টুইট ডিলিট করে দিয়েছে দুই সংস্থা।